**V e d t æ g t e r**

**for**

**Græsningslauget**

som vedtaget den

**§ 1. Navn, formål og hjemsted**

Foreningens navn er

og hjemstedet

Foreningens/formandens adresse er

Foreningen har hjemmesiden www.     .dk

Foreningen har til formål:

- at drive naturpleje på egnede arealer

- at producere kød på et bæredygtigt og etisk forsvarligt grundlag

- at formidle kendskab til naturpleje og lokal kulturhistorie

- at

bl.a. ved       (aktiviteterne opregnes eksempelvis).

**§ 2. Medlemsforhold**

*Stk. 1. Optagelse*

Der skelnes mellem aktive medlemmer, der aftager kød og passive medlemmer, der ikke gør.

Alle interesserede kan optages som medlem, herunder erhvervsvirksomheder og institutioner. Dog kan der ikke optages flere aktive medlemmer, end dem der forventes at kunne leveres kød til i en given sæson.

Som passive støttemedlemmer (uden stemmeret) kan optages enhver, der ønsker at støtte foreningen og deltage i dens aktiviteter, uden at modtage kød.

Som passive støttemedlemmer kan endvidere optages medlemmer, der ønsker aktivt medlemskab, men ikke kan få det grundet mangel på dyr i den givne sæson. Passive støttemedlemmer kan komme på venteliste for at blive aktive medlemmer. Medlemmerne rykker op på listen efter anciennitet.

Indmeldelse sker ved skriftlig henvendelse til       med angivelse af telefonnummer, postadresse og gyldig e-mail adresse. Medlemmet forpligter sig til at holde laugets oplysninger om e-mail adressen ajour. Ved indmeldelsen betales forholdsmæssigt kontingent for den resterende del af det regnskabsår, hvori indmeldelse finder sted.

Optagelse kan nægtes, når særlige grunde taler herfor, og 2/3 af bestyrelsens medlemmer stemmer for at afvise indmeldelsen. Nægtelsen skal dog, såfremt den optagelsessøgende ønsker det, efterprøves af førstkommende ordinære generalforsamling. Et udtrådt eller udelukket medlem kan kun genoptages, såfremt eventuel ældre gæld til foreningen er berigtiget. Medlemmer, der er ekskluderet af generalforsamlingen i kraft af manglende opfyldelse af de almindelige medlemsforpligtelser, kan kun genoptages med samtykke fra generalforsamlingen, vedtaget med 2/3 majoritet af de fremmødte på denne.

*Stk. 2. Depositum*

Aktive medlemmer tegner sig ved indmeldelsen eller ved aktiveringen af deres medlemskab for modtagelse af kød fra 1/4 eller 1/8 dyr og indbetaler depositum i overensstemmelse hermed.

1/4 dyr beregnes i forhold til depositum til kr.

1/8 dyr beregnes i forhold til depositum til kr.

Ønskes mængden af kød ændret med virkning for næste sæson skal dette skriftligt meddeles bestyrelsen inden       i et givent år. Depositum ændres i overensstemmelse hermed.

Depositum kan overdrages til andre med bestyrelsens accept og returneres ved udtrædelse af foreningen efter endt sæson.

*Stk. 3. Udmeldelse og eksklusion*

Udmeldelse finder sted skriftligt til       (hvem)       senest med 3 mdr. varsel til regnskabsårets udgang.

Bestyrelsen kan beslutte at ekskludere et medlem, der ikke opfylder de af medlemsskabet flydende forpligtelser, herunder blandt andet deltagelse i pasning og tilsyn, betaling for leverance af kød, manglende indbetaling af depositum o.lign. eller som handler til skade for foreningen. Beslutningen kan appelleres til generalforsamlingen, der med 2/3 majoritet af de fremmødte træffer endelig afgørelse. Medlemmer, der (trods påkrav) ikke betaler forfaldent kontingent, slettes dog uden videre fra det pågældende regnskabsårs udløb. Eksklusion eller slettelse på grund af kontingentrestance fritager ikke for kontingentforpligtelsen for det regnskabsår, i hvilket udelukkelsen finder sted.

*Stk. 4. Kontingentet*

Kontingentet, der er ens for aktive og passive medlemmer fastsættes for hvert regnskabsår, jf. § 5, af generalforsamlingen og indbetales til foreningen senest

*Stk. 5. Medlemsrettigheder og –pligter*

Medlemmerne er forpligtet til at overholde foreningens love og berettiget leve op til dens formålsbestemmelse og er berettigede til at modtage kød i overensstemmelse med deres indbetalte depositum.

Alle medlemmerne skal indgå i en pasnings og tilsynsordning fastlagt af bestyrelsen.

*Stk. 6. Sæsonen*

En græsningssæson løber fra       (dato) til slagtning af dyr har fundet sted.

**§ 3. Bestyrelsen**

*Stk. 1. Opgave og valg*

Foreningens daglige ledelse varetages af en bestyrelse på 5 medlemmer valgt på generalforsamlingen for 1 år ad gangen. Genvalg kan finde sted. Afgår et bestyrelsesmedlem i utide, foretages suppleringsvalg først på førstkommende generalforsamling, medmindre bestyrelsen derved bliver på mindre end 3 medlemmer, i hvilket tilfælde bestyrelsen er berettiget til at supplere sig selv. Bestyrelsen konstituerer umiddelbart efter generalforsamlingen sig selv med formand, næstformand, sekretær og kasserer.

Bestyrelsen varetager foreningens tarv udadtil og indadtil.

*Stk. 2. Bestyrelsesarbejdet*

Bestyrelsen fastsætter selv sin forretningsorden. Bestyrelsesmøde afholdes, når formanden finder det fornødent, eller mindst 3 bestyrelsesmedlemmer kræver det. Indkaldelse finder sted skriftligt med angivelse af dagsorden.

Over bestyrelsesmøderne føres beslutningsreferat, som underskrives af formanden eller næstformanden og referenten.

Bestyrelsen træffer beslutning ved simpel stemmeflerhed, men er kun beslutningsdygtig, når 4 bestyrelsesmedlemmer er til stede. Ved stemmelighed er formandens eller den fungerende formands stemme udslagsgivende. Der kan ikke stemmes ved fuldmagt.

**§ 4. Generalforsamlingen**

*Stk. 1*. Foreningens øverste myndighed er generalforsamlingen.

*Stk. 2. Tidspunkt og indkaldelse*

Ordinær generalforsamling afholdes én gang årligt i tiden 1/1 - 30/4. Ekstraordinær generalforsamling kan indkaldes af bestyrelsen efter behov og skal indkaldes, når mindst 1/3 af foreningens medlemmer skriftligt fremsætter krav herom med angivelse af grund. I sidstnævnte tilfælde skal generalforsamlingen afholdes senest 6 uger efter modtagelsen af begæringen herom.

Indkaldelse med angivelse af dagsorden skal finde sted med 3 ugers varsel ved e-mail til de enkelte medlemmer og opslag på laugets hjemmeside. Med indkaldelsen til den ordinære generalforsamling skal endvidere følge foreningens regnskab.

*Stk. 3. Mødeberettigede*

Mødeberettigede på generalforsamlingen er alle medlemmer, der med gyldigt medlemsbevis dokumenterer deres adgangsberettigelse.

*Stk. 4. Stemmeberettigede*

Stemmeberettigede på generalforsamlingen er alle medlemmer. (eventuelt alle aktive medlemmer).

*Stk. 5. Gennemførelsen*

Forhandlingerne på generalforsamlingen ledes af en dirigent, der vælges af forsamlingen, og som ikke må være medlem af bestyrelsen.

På den ordinære generalforsamling aflægger bestyrelsen beretning om foreningens virksomhed. Endvidere fremlægges regnskabet for det forløbne regnskabsår til godkendelse, ligesom der vælges bestyrelse og 2 revisorer.

Forslag fra medlemmerne, der ønskes fremmet til afstemning uden for den udsendte dagsorden, skal indsendes skriftligt til bestyrelsen senest 14 dage før generalforsamlingen og af bestyrelsen udsendes til medlemmerne 7 dage inden samme. Der kan kun træffes beslutning om forhold, der er optaget på dagsordenen, eller som er indkommet som anført, medmindre samtlige stemmeberettigede er til stede og tiltræder.

Generalforsamlingens beslutninger træffes ved simpel stemmeflerhed, medmindre andet følger af nærværende vedtægt. Hvert medlem har én stemme.

Afstemninger skal finde sted skriftligt, såfremt blot ét af de tilstedeværende medlemmer ønsker det. Der kan stemmes ved fuldmagt, dog således at fuldmagt kun kan gives til et andet medlem, og således at hvert fremmødt medlem kun kan medbringe én fuldmagt.

**§ 5. Regnskab og formue**

Foreningens regnskabs- og kontingentår følger kalenderåret.

Regnskabet skal før den ordinære generalforsamling være revideret af to revisorer, hvoraf mindst den ene skal være valgt blandt medlemmerne udenfor bestyrelsen.

De af generalforsamlingen valgte revisorer kan til enhver tid forlange indsyn i foreningens regnskabsbilag og kassebeholdningen og skal gøre bestyrelsen opmærksom på eventuelle uregelmæssigheder i så henseende.

Kassereren indkasserer foreningens indtægter og betaler de af bestyrelsen godkendt regninger. Han fører kassebog over samtlige indtægter og udgifter i en sådan form, at foreningens øjeblikkelige økonomiske stilling altid kan aflæses heri, og udarbejder foreningens årsregnskab.

Foreningens formue ud over, hvad der er nødvendigt til afholdelse af de løbende udgifter, skal, medmindre generalforsamlingen bestemmer andet, anbringes efter de retningslinjer, som gælder for placeringen af umyndiges midler.

**§ 6. Tegning og hæftelse**

Foreningen forpligtes udadtil ved underskrift af formanden og et bestyrelsesmedlem. Ved salg og pantsætning af fast ejendom tegnes foreningen dog af den samlede bestyrelse. Kassereren tegner foreningen digitalt via NEM-ID, men er alene bemyndiget til at disponere i forhold hertil efter godkendelse af formanden og et bestyrelsesmedlem.

Der påhviler ikke foreningens medlemmer nogen personlig hæftelse for de foreningen påhvilende forpligtelser.

**§ 7. Vedtægtsændringer**

Til ændring af nærværende vedtægt, herunder fusion med andre foreninger, kræves vedtagelse på en generalforsamling med 2/3 af de angivne stemmer.

**§ 8. Opløsning**

Til foreningens opløsning kræves vedtagelse på en generalforsamling med 2/3 majoritet blandt samtlige medlemmer. Opnås denne majoritet ikke, er bestyrelsen berettiget til at indkalde en ny generalforsamling, på hvilken opløsningen kan vedtage med 2/3 majoritet blandt de fremmødte medlemmer.

Ved foreningens opløsning forholdes som med foreningsformuen som følger: Foreningens aktiver realiseres og anvende sammen med foreningens formue til at dække dens forpligtelser. Resterende formue fordeles ligeligt mellem foreningens medlemmer.